তিনি সিলেটকে স্মার্ট সিটি হিসেবে গড়ে তোলার অঙ্গীকার ব্যক্ত করে বলেন- ফুটপাত দখলমুক্ত করণ ও সম্প্রসারণ করা হবে। হকারদের পুনর্বাসন ও হলি ডে মার্কেট চালু করা হবে। জলাবদ্ধতামুক্ত নগরী গড়ে তুলতে প্রয়োজনীয় পদক্ষেপ গ্রহণ করা হবে। বিশুদ্ধ পানির অভাব দূরীকরণ ও উন্নত প্রযুক্তি ব্যবহারের মাধ্যমে বর্জ্যকে সম্পদে পরিণত করা হবে। নগরবাসীর স্বাস্থ্য সেবা নিশ্চিত করতে কমিউনিটি ক্লিনিকগুলোকে উন্নত করা হবে। নিম্ম আয়ের জনগোষ্ঠীর উন্নয়নে প্রয়োজনীয় ও বাস্তবমুখী পদক্ষেপ নেয়া হবে। জবাবদিহি মূলক সিটি প্রশাসন গড়তে সমন্বিত উদ্যোগ নেয়া হবে। নিরক্ষরতা দূরীকরণ এবং বেকার যুবকদের কর্মসংস্থান সৃষ্টির মাধ্যমে আলোকিত সিলেট সিটি গড়তে প্রয়োজনীয় পদক্ষেপ নেয়া হবে। জাতির শ্রেষ্ঠ সন্তান মুক্তিযোদ্ধাদের মর্যাদা ও প্রয়োজনীয় সকল সুযোগ সুবিধা নিশ্চিত করা হবে। পরিবেশ বিধ্বংসী সকল কার্যক্রম কঠোর হস্তে দমনের মাধ্যমে প্রাকৃতিক পরিবেশ সংরক্ষণ করে সবুজ সিলেট গঠনে সর্বাত্মক প্রচেষ্টা অব্যাহত থাকবে। পর্যটন বান্ধব মহানগর ও দৃষ্টি নন্দন সিলেট গঠনে আমি অঙ্গীকারবদ্ধ। মাদকমুক্ত মহানগরী গঠন ও নিরাপত্তা জোরদারের পাশাপাশি দুর্যোগ ব্যবস্থাপনা বিশেষ ব্যবস্থা গ্রহণ করা হবে। প্রবাসী সেবা সেল গঠন, নারীর মর্যাদা প্রতিষ্ঠা ও উন্নয়ন এবং মহানগরীতে জাতীয় মানের একটি চিড়িখানা নির্মাণ করা হবে। বিজ্ঞপ্তি